- - Qendër Tepelenë: Dukaj, Salari, Turan, Mamaj, Veliqot, Bënçë, Dragot, Beçisht, Mezhgoran, Peshtan, Hormovë, Lekël, Kodër, Luzat
- - Lopës: Sinanaj, Matohasanaj, Dorëz, Dhëmblan, Lab Martalloz
- - Kurvelesh: Progonat, Lekdush, Gusmar, Nivicë, Rexhin

###### Popullsia

Sipas Censusit të vitit 2011, bashkia ka një popullsi prej 8.949 banorësh. Ndërkohë që sipas Regjistrit Civil, kjo bashki numëron 16.371 banorë. Diferenca e madhe ndërmjet këtyre shifrave mund të shpjegohet me lëvizjen migratore, që për këtë zonë ka patur përpjestime mjaft të mëdha, të pareflektuar ende në rregjistrat e gjendjes civile. Bashkia e re shtrihet në një sipërfaqe prej 431.24 km2 me një densitet prej 12.1 banorë/km2 (disafish më e ulët se mesatarja në rang vendi, për shkak të sipërfaqes së madhe me zonë malore). Të dhënat aktuale të vitit 2015 flasin për një numër total prej 16,4 mijë banorësh të rregjistruar në gjendjen civile, krahasuar me rreth 20 mijë në vitin 2000. Duket se rënia sistematike e numrit të popullsisë aktualisht është frenuar, si në territorin e ish-komunave, ashtu edhe në qytetin e Tepelenës. Njohja e kësaj dinamike dhe parashikimi për vitet në vijim do të jenë një variabël bazë për planifikimin e ardhshëm strategjik. Raporti gjinor, sipas të dhënave të censusit të vitit 2011 rezulton të jetë 104.9, pak më i lartë se mesatarja kombëtare prej 100.4, gjë që mund të shpjegohet me me fenomenin më të lartë të migrimit tek gjinia femërore. Në Bashkinë e Tepelenës, grupmosha 15 - 64 vjeç përbën 66.9 % të totalit të banorëve, duke qenë thuajse afër mesatares kombëtare (68%), po ashtu si edhe grupmosha e fëmijeve: 19% (mesatarja në rang vendi 20%).

Dinamika e popullsisë: e popullsisë: sipas të dhënave demografike të marra nga gjendja civile e Bashkisë së Tepelenës, popullsia është zvogëluar me gati 16% në periudhën 2000-2015. Gjatë pesë viteve të fundit rënia e popullsisë ka vazhduar gati me të njëjtat ritme. Emigrimi ka qënë kryesisht jashtë shtetit, por edhe drejt qyteteve të tjera të Shqipërisë (Sarandë, Tiranë etj). Kthimi i emigrantëve deri në vitin 2011 ka qenë i papërfillshëm, rreth 400 persona gjithsej, (0.3% e totalit të emigrantëve të kthyer).

###### Punësimi

Papunësia në Bashkinë e Tepelenës rezulton në nivele të larta: rreth 37%. Shkalla e papunësisë për bashkinë paraqitet më e lartë se mesatarja e papunësisë në rang vendi (rreth 30%). Indeksi i papunësisë për të rinjtë (mosha 15-24 vjec) dhe për femra paraqiten gjithashtu më të larta se mesatarja e vendit. Respektivisht, norma e papunësisë për të rinjtë është 67.3% (mesatarja kombëtare: 52.9%), ndërsa norma e papunësisë për femrat është 41.8% (mesatarja kombëtare 31.4%). Këta tregues flasin për domosdoshmërinë e marrjes së masave urgjente, nëpërmjet projekteve, që synojnë rritjen e numrit të të punësuarve, pa lënë jashtë vëmendjes edhe fuqizimin e orientimin nga tregu i punës të arsimit profesional të mesëm. Për shkak të natyrës mikse të ekonomisë lokale, banorët janë të punësuar në sektorë të ndryshëm si bujqësi, industri dhe shërbime. Struktura e punësimit në këto sektorë paraqitet si më poshtë: në bujqësi janë të punësuar 26% e forcës aktive të punës, në industri rreth 14%, dhe në shërbime 60%. Këta tregues flasin për një strukturë konomike me natyrë urbane, duke u larguar gjithmonë e më tepër nga karakteristikat e dikurshme rurale të zonës.

6